Հարձակում Մայդանշախրի ռազմաբազայի վրա

Հարձակում Մայդանշախրի ռազմաբազայի վրա, 2019 թվականի հունվարի 21-ին Աֆղանստանի Վարդակ պրովինցիայի վարչական կենտրոն Մայդանշախր քաղաքում իրականացված գրոհ։ Հարձակումն իրագործել է «Թալիբան» խմբավորումը։


== Իրադարձությունների ընթացք ==
2019 թվականի հունվարի 21-ին մահապարտ ահաբեկիչը Աֆղանստանի Վարդակ պրովինցիայի վարչական կենտրոն Մայդանշախր քաղաքի ռազմաբազայի մոտ պայթեցրեց ականապատ մեքենան, ինչից հետո մի քանի զինյալներ կրակ բացեցին ռազմական օբյեկտի վրա։
Հայատարարվում է, որ անվտանգության աշխատակիցներին հաջողվել է հայտանբերել և ապաակտիվացնել բազայի մոտ գտնվող երկրորդ ականապատ մեքենան։


== Զոհերի և վիրավորների ցանկ ==
Հարձակումից առաջ 3 հոգի սպանվել է։ Պաշտոնական տվյալների համաձայն՝ պայթյունի պահին զոհվել է նվազագույնը 36 մարդ, 58-ը վիրավորվել են՝ տարբեր աստիճանի ծանրության։
Տեղական չինովնիկները հայտարարեցին, որ Ազգային անվտանգության խորհրդի աշխատակիցների շրջանում ունեցած զոհերի թվի հետ կապված ոչ մի պաշտոնական հաստատում չի եղել՝ հավելելով, որ պաշտոնատար անձինք հայտարարել են, որ այդ թիվը չեն քննարկում զանգվածային լրատվության միջոցների հետ՝ բարոյական ոգին չկոտրելու վախից ելնելով։ NDS-ի հաշվետվությունները ցույց տվեցին այսպիսի պատկեր՝ 36 սպանված և 58 վիրավոր։ Նահանգային խորհրդի ղեկավարին փոխարինող Մոհամմադ Սարդար Բահյարին հայտարարեց, որ ռազմական բազայում սպանվել է առնվազն 65 հոգի։ Վարդակ պրովինցիայի Մայդանի մի այլ աղբյուր հայտարարեց, որ ավելի քան 100 զոհ է եղել։ Շարիֆ Խոտակն ասաց, որ «շատերն սպանվել են», և ինքը հիվանդանոցում տեսել է աֆղանցի 35 զինվորների դիակներ։ Խոտակը հաստատում էր, որ կառավարությունը թաքցրել է զոհերի իրական թիվը։ Նահանգային խորհրդի անդամ Հավանին Սուլթանին ասաց, որ հարձակման արդյունքում վիրավորվել է ավելի քան 70 մարդ։ Թալիբանի խռովարարների ներկայացուցիչ Զաբիուլլա Մուջահիդը հատարարեց, որ հարձակման արդյունքում սպանվել է 190 մարդ։


== Հետևանքներ ==
Հունվարի 23-ին Աֆղանստանի Անվտանգության ազգային դիրեկտորատը հայտարարեց գրոհի կազմակերպչի լիկվիդացիայի մասին. ըստ այդ տվյալների՝ նրան լիկվիդացրել են Մայդանշախրի գավառի մոտ իրականացված ավիահարվածի միջոցով։ Ոչնչացվել են նաև 7 ահաբեկիչներ։ Այլ տվյալների համաձայն՝ ավիահարվածը հասցրել են այն մարդկանց, ովքեր Քանդա լեռան սարալանջի վրա թռչուն էին որսում։ Բոլոր զոհերը խաղաղ բնակիչներ էին, այդ թվում՝ 15-ամյա դեռահաս։ Շարիֆուլա պրովինցիայի ներկայացուցիչ Հոտակը կառավարությանը կոչ արեց կանխարգելելու անկանոն հարվածները պրովինցիայի տարածքում և վրեժ չլուծել պահակախմբի 3 զոհերի համար, քանի որ այդ ամենի մեջ ժողովուրդն անմեղ էր չ ոչ մի մասնակցություն չուներ գրոհներին։
Հունվարի 23-ին Թալիբանը պաշտոնապես հերքեց հարձակման կազմակերպիչ Նոմանի սպանության մասին տեղեկությունը։


== Արձագանք ==
Աֆղանստանի նախագահ Աշրաֆ Ղանիի աշխատակազմը տարածեց նրա հայտարարությունն այն մասին, որ հարձակում իրականացնողները «պետության թշնամիներն» են, և ասել էր, որ «նրանք սպանել և վիրավորել են իրենց երկրի ազնիվ և սիրելի որդիներին»։
Իրանի արտաքին գործերի նախարարության ներկայացուցիչ Բահրամ Գասեմին քննադատեց հարձակումը և ցավակցություն հայտնեց զոհերի ընտանիքներին։
Պակիստանի վարչապետ Իմրան Խանը ցավկցություն հայտնեց այն ընտանիքներին, ովքեր տուժել էին հարձակման արդյունքում։
Թուրքիայի նախագահ Ռեջեփ Թայիփ Էրդողանը քննադատեց հարձակումը և ցավակցական հեռագիր հղեց Աֆղանստանի նախագահին։
Աֆղանստանում՝ ԱՄՆ դեսպանատունը քննադատեց հարձակումը և հայտարարեց, որ «Միացյալ Նահանգներն աջակցում է Աֆղանստանի ժողովրդին, որը ձգտում է խաղաղ ապագայի և բռնության կանխման»։


== Ծանոթագրություններ ==


== Արտաքին հղումներ ==
Աֆղանստանում հնչած պայթյունի հետեւանքով 18 մարդ զոհվել է, 27-ը ստացել են վիրավորումներ
Աֆղանստանի ռազմաբազայի վրա հարձակման արդյունքում 100-ից ավելի զոհեր կան։